บอนด์ยีลด์ญี่ปุ่นปิดต่ำสุดในรอบ 10 สัปดาห์ จากอุปสงค์แข็งแกร่ง
บอนด์ยีลด์ญี่ปุ่นปิดต่ำสุดในรอบ 10 สัปดาห์ จากอุปสงค์แข็งแกร่ง
17 เม.ย. 2558

ผู้สื่อข่าวรายงานว่า ผลตอบแทนพันธบัตรรัฐบาลญี่ปุ่นอายุ 10 ปี ปิดร่วงแตะระดับต่ำสุดในรอบมากกว่า 10 สัปดาห์ในวันนี้ เนื่องจากแรงซื้อของนักลงทุนภายหลังจากที่ตลาดหุ้นโตเกียวอ่อนตัวลง โดยอัตราผลตอบแทนพันธบัตรหมายเลข 338 ซึ่งเป็นมาตรวัดอัตราดอกเบี้ยระยะยาว ปิดที่ 0.300% ลดลง 0.025% จากระดับปิดเมื่อวานนี้
สำหรับราคาสัญญาพันธบัตรอายุ 10 ปี ส่งมอบเดือนมิ.ย. เพิ่มขึ้น 0.20 จุด แตะระดับ 148.00 ที่ตลาดหุ้นโอซาก้า ขณะที่นักลงทุนแห่ซื้อพันธบัตรรัฐบาลหลังจากที่ปฏิบัติการซื้อพันธบัตรของธนาคารกลางญี่ปุ่นสอดคล้องกับความต้องการของผู้ขาย ซึ่งบ่งชี้ถึงอุปสงค์ที่แข็งแกร่ง โดยผลตอบแทนพันธบัตรจะมีความเคลื่อนไหวในทิศทางที่สวนทางกับราคา